૧૯૬૭માં સ્થપાયેલી સૌરાષ્ટ્ર યુનિર્વિસટી માટે આજે સોનાનો સુરજ ઉગ્યો હતો. યુનિર્વિસટી ગ્રાંટ કમિશનનના એસસમેન્ટમાં સૌરાષ્ટ્ર યુનિર્વિસટીને એ ગ્રેડેશન જાહેર કરાતા કુલપતિ ડો. મહેન્દ્ર પાડલીયા અને અધ્યાપક તેમજ વહીવટી કર્મચારીઓએ તેને હર્ષભેર વધાવી લીધી હતી. ઓગષ્ટ માસમાં નેકની ટીમ સૌરાષ્ટ્ર યુનિર્વિસટી ખાતે ચકાસણી કરવા આવી હતી અને આ ટીમે યુનિર્વિસટી કેમ્પસ તેમજ સંલગ્ન કોલેજોની મુલાકાત લઈને ભૌતિક તેમજ બૌદ્ધિક ક્ષમતાઓનું એસસમેન્ટ કર્યું હતું. વિદ્યાર્થીઓ. પૂર્વ વિદ્યાર્થીઓ, અધ્યાપકો, વહીવટી સ્ટાફ, સિન્ડીકેટ સદસ્યો વિગેરેની સાથે પરામર્શ પણ આ ટીમે કર્યો હતો. ટીમને ઘણી બાબતે હકારાત્મક અને ઘણી બાબતો નકારાત્મક પણ લાગી હતી અને નકારાત્મક બાબતો અંગે તેમણે સતાધીશોની સાથે બેઠકમાં ચર્ચા વિચારણાં કરીને સજેશનો પણ આપ્યા હતા. નેકની ટીમ પોતાનો ગોપનીય રિપોર્ટ આપીને પરત ગયા પછી સતત જાત જાતની અટકળો ચાલતી હતી. એક્રેડીશનમાં ગ્રેડેશન વધશે કે કેમ ? એ ગ્રેડ માટે ૦.૭ પોઈન્ટની જરૃરીયાત હતી જેના સુધી યુનિર્વિસટી માટે ભણામણ થશે કે કેમ ?. આવી અટકળો વચ્ચે આજે પરિણામ યુનિર્વિસટીની તરફેણમાં જાહેર થયું છે. જેમાં ૦.૧૨ પોઈન્ટનો વધારો કરાતા ગ્રેડ પોઈન્ટ એવરેજ ૩.૦૫ થતાં સૌરાષ્ટ્ યુનિર્વિસટી રાજ્યની પ્રથમ એ ગ્રેડ ધરાવતી સંસ્થા બની છે. કુલપતિ ડો. મહેન્દ્ર પાડલીયાએ જણાવ્યું હતું કે, સૌના સહિયારા પ્રયાસો કામ આવ્યા છે અને આ સફળતા માટે અમે આવતીકાલે સામુહિક પ્રાર્થના કરવાના છીએ. હજુ વધારે સારૃ શું થઈ શકે તે દિશામાં વિચારણાં પણ કરીશું.